

### <19 Szabadfogású Számítógép verseny kiírása

1. Szeretnéd, ha elismernének és értékes díjakkal jutalmaznának azért, mert folyton mindenféle kütyükön operálsz? Szeretsz új dolgokat létrehozni, olyanokat, amiket még nem látott a világ?
2. Nevezz a <19 Szabadfogású Számítógép versenyre október 19-ig és mutasd meg mire vagy képes! Mi idén is a legkreatívabb megoldásokat keressük, versenyünkre bármit beküldhetsz, ami számítógéppel készült. Egy a fontos: a kreativitás!
3. A szakmai zsüri által kiválasztott pályaművek alkotóit értékes nyereményekkel jutalmazzuk, munkájukat pedig egy nagyszabású kiállításon mutatjuk be.

### Pályázati feltételek:

### A versenyen akkor vehetsz részt, ha 2015. december 31-ig nem töltöd be a 19. életévedet.

### Abban az esetben is várjuk jelentkezésedet, ha határon túli magyar fiatal vagy.

### Bármilyen számítógéppel kapcsolatos, önálló alkotással indulhatsz: számítógépes játékkal, honlappal, portállal, rajzzal, animációval, zenével, kiegészítő alkalmazással, mobilkommunikációs fejlesztéssel, robottal, saját készítésű szoftverrel vagy hardverrel stb.

### Jelentkezhetsz egyénileg vagy csapattal.

### A nevezés ingyenes.

### Egyszerre több művel is nevezhetsz.

### Nevezéseddel elfogadod a zsürizés előre rögzített menetét és módját, valamint hozzájárulsz ahhoz, hogy pályaműved a C3 Alapítvány honlapján, a kiállításon és a versenyhez kapcsolódó sajtóanyagokban és sajtóeseményeken megjelenhessen.

### Jelentkezésedkor felelősséget vállalsz azért, hogy pályaműved szerzői jogot, szabadalmat nem sért. A pályamű tulajdonjoga természetesen a Tiéd marad.

### Pályázatodat nem fogadhatjuk el, ha az alkotmányos normákat, szerzői jogokat sért, vagy nincs összhangban az adatvédelmi szabályozással.

**Pályamunkák leadásának határideje és módja:**

A pályamunkákat és a nevezési lapot **2015. október 26., hétfő éjfélig várjuk.**
A később beérkező pályázatokat nem áll módunkban elfogadni.

Alkotásodat legkönnyebben úgy juttathatod el hozzánk, ha regisztrálsz weboldalunkon (verseny.c3.hu), az ott található online jelentkezési felület kitöltése után pedig feltöltöd pályaművedet. A sikeres feltöltésről e-mailben értesítünk.

**Jelentkezésedet a kitöltött online nevezési lap kinyomtatásával, aláírásával és postára adásával kell megerősítened! Enélkül pályázatod érvénytelen.**



Sikeres nevezésedről e-mailben értesítünk, ezért figyelj oda, hogy e-mail címedet pontosan add meg.

Ha pályamunkád – mérete vagy jellege miatt – nem alkalmas a netes feltöltésre, jelezd ezt az online nevezésedben, és alkotásodat postai úton, vagy személyesen az aláírt jelentkezési lappal együtt juttasd el címünkre:

**C3 Kulturális és Kommunikációs Központ**
Budapest, 1022, Szpáhi utca 20.
A küldeményre írd rá: **„*<19 Szabadfogású Számítógép verseny"***

**Eredményhirdetés:**

 A díjátadó ünnepség és a díjazott pályaművekből összeállított kiállítás december 5.-én nyílik az Új Budapest Galériában, a Bálna Budapest épületében..

**További információ:**

verseny.c3.hu

verseny@c3.hu

Kövess minket Facebookon, hogy mindig értesülj a legfrissebb információkról és hírekről!

https://www.facebook.com/19SzabadfogasuSzamitogepVerseny

Szabadfogású Számítógép csatorna:

http://videa.hu/csatornak/28